VS000825
Datum: 1993-01-14T01:00:00.000+01:00
datum_sodbe_i_stopnje: 1998-10-27T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe vida in njihove posledice - poškodbe kolena in goleni in njihove posledice
fischer: hudi primeri
odskodnina: 8000000 SIT
opombe: II Ips 126/2000. Reviziji tožeče in tožene stranke sta bili zavrnjeni.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Dijak srednje gostinske šole.

## Škodni dogodek

Poškodovan v prometni nesreči, kot pešca ga je zadel osebni avtomobil;

## Poškodba

Pretres možganov s posledično konvergenco v očeh, posttravmatska nervoza, raztrganina očesne obrvi, udarnina levega kolenskega sklepa in vezivna nestabilnost levega kolenskega sklepa zaradi delne okvare prednje notraje križne vezi.

## Telesne bolečine

4000000 SIT Hude TB 20 dni, srednje hude nekaj tednov in lahke 1 leto. Glavoboli, ki jih je trpel celo obdobje so ostali prisotni še naprej in jih bo trpel vse življenje.

#### Hospitalizacija

14 dni.

#### Ambulantno zdravljenje

23-krat pri različnih specialistih.

#### Rehabilitacija

6 fizioterapij in štiritedenske vaje konvergence.

#### Nevšečnosti med zdravljenjem

9-krat je bil RTG slikan, 2-krat EEG snemanje, 1-krat CT snemanje; 14 dni mavčna hlačnica; iz šole je izostal 2 meseca, zaradi posledic poškodb je bil oproščen telovadbe, ves čas mora nositi kolensko ortrozo;

## Strah

500000 SIT Sekundarni strah 2 meseca, ko je bil izrazito zaskrbljen za svoje zdravje. Pojavila se je celo travmna na psihološkem področju.

## Zmanjšanje življenjske aktivnosti

3500000 SIT Popolna sprememba načina življenja: moral je opustiti športne aktivnosti, ples; pred poškodbami je normalno hodil, bral brez težav, ni imel glavobolov in vrtoglavic; sedaj ne zmore več hoditi po neravnem terenu, moti ga dim, prah, sonce, ne more nemoteno in dalj časa brati, ker se mu solzijo oči; redno ima glavobole in vrtoglavice, ki jih lajša z zdravili; težko spi in je razburljiv, težko se koncentrira, kar ga ovira pri študiju. Ne bo mogel opravljati poklica, ki zahteva delo na oddaljenosti 25 do 60 cm od oči, kar se ne bo izboljšalo. Zaradi posledic nesreče in poškodb ima težave na psihološko psihiatričnem področju s travmo, ki je omajala njegove obrambne mehanizme in povzročila nevrotske motnje, ki jih bo težko premagal. Poškodbe so vplivale na to, da je postal osebnostno drugače strukturiran.

## Skaženost

Zahtevek je bil zavrnjen. Obstoj 1,5 cm dolge prečne brazgotine nad tožnikovo obrvjo ne vzbuja v okolici pozornosti, pomilovanja ali celo gnusa.

---

ZOR člen 200, 203